CELEX: 62012CN0444
Language: sk
Date: 2013-05-16 00:00:00
Title: Vec C-444/12: Návrh na začatie prejudiciálneho konania, ktorý podal Fővárosi Törvényszék (predtým Fővárosi Bíróság) (Maďarsko) 3. októbra 2012 — Hardimpex Kft. felszámolás alatt/Nemzeti Adó- és Vámhivatal Kiemelt Ügyek és Adózók Adó Főigazgatósága

3.8.2013   
            
            
               SK
            
            
               Úradný vestník Európskej únie
            
            
               C 225/55
            
         Návrh na začatie prejudiciálneho konania, ktorý podal Fővárosi Törvényszék (predtým Fővárosi Bíróság) (Maďarsko) 3. októbra 2012 — Hardimpex Kft. felszámolás alatt/Nemzeti Adó- és Vámhivatal Kiemelt Ügyek és Adózók Adó Főigazgatósága
   (Vec C-444/12)
   2013/C 225/102
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Törvényszék (predtým Fővárosi Bíróság)
   
      Účastníci konania pred vnútroštátnym súdom
   
   
      Žalobkyňa: Hardimpex Kft. felszámolás alatt
   
      Žalovaný: Nemzeti Adó- és Vámhivatal Kiemelt Ügyek és Adózók Adó Főigazgatósága
   Uznesením zo 16. mája 2013 Súdny dvor (desiata komora) rozhodol:
   
      Článok 168 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že bráni tomu, aby daňový úrad členského štátu zamietol zdaniteľnej osobe právo odpočítať zo sumy dane z pridanej hodnoty, ktorú má zaplatiť, sumu dlžnej alebo zaplatenej dane za tovary, ktoré jej boli dodané, z dôvodu, že skoršia transakcia, ktorá je súčasťou dodávateľského reťazca, vykazuje nezrovnalosti z hľadiska predpisov o dani z pridanej hodnoty prípadne, že zdaniteľnej osobe možno vytýkať, že opomenula preveriť pôvod tovarov uvedených na faktúre, ktorú vystavil jej dodávateľ, bez toho, aby sa dostatočne preukázalo, že zdaniteľná osoba o tejto nezrovnalosti vedela alebo musela vedieť.